Kerinci Seblatin kansallispuistoGunung Kerinci -tulivuori

|  |  |
| --- | --- |
| Sijainti | 
Sumatra, Indonesia |
| Pinta-ala | 
13 753 km² |

Hallinto| Tyyppi | 
Indonesian kansallispuistoView and modify data on Wikidata  |
| Perustettu | 
1992 |
| Luokitus | 
UNESCOn maailmanperintöluettelokohde (d) (2004)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kerinci Seblatin kansallispuisto** kansallispuisto Indonesiassa, Sumatran saarella. Lähes 14 000 neliökilometrin laajuinen puisto on levittäytynyt Länsi-Sumatran, Jambin, Bengkulun ja Etelä-Sumatran provinssien alueelle. Vuonna 2004 kansallispuisto listattiin UNESCOn maailmanperintöluetteloon yhdessä Gunung Leuserin ja Bukit Barisan Selatanin kansallispuiston kanssa kohteeksi Sumatran trooppinen sademetsä..

Kerinci Seblatin kansallispuisto sijaitsee vuoristoisessa maastossa Barisanin vuoristossa. Se on noin 350 kilometriä pitkä ja keskimäärin 45 kilometriä leveä. Keskiarvoltaan puisto sijaitsee noin 2000 metrissä. Korkein kohta on 3 805 metriin kohoava Gunung Kerinci, joka on Sumatran korkein vuori ja Indonesian korkein tulivuori.

Luonto
------

Vuoristot peittävät puistosta noin 70 prosenttia, mikä vaikuttaa alueen kasvillisuuteen. Puistossa on noin 4000 kasvilajia, joista 300 on orkideoita. Alle 1500 metrissä on sademetsää, jossa valtalajeina ovat dipterokarpuskasvien ja hernekasvien lajit. Vuoristometsissä (1500–2500 metriä) kasvaa edelleen runsaasti dipterokarpuskasvia, mutta myös laakeri- ja myrttikasveja. Yli 2500 metristä löytyy laakeri-, pyökki- ja kanervakasveja. Kerincin huipulla on enää ruohoja ja yrttejä.

Puistossa elää useita eläinlajeja. Nisäkkäitä on kirjattu 85 ja lintuja 370 lajia. Äärimmäisen uhanalaisista nisäkäslajeista puistossa elää rottasiileihin kuuluva *Hylomys parvus*, sumatrankaniini, sumatrantiikeri, sumatransarvikuono. Linnuista statuksen äärimmäisen uhanalainen on saanut sumatrankäki. Puisto tunnetaan erityisesti hyvästä sarvikuonopopulaatiostaan. Sumatransarvikuonoja asuu puistossa noin 250–500 yksilöä. Tiikeri- ja sarvikuonopopulaatiot kärsivät kuitenkin siitä, että kansallispuiston raja halkaisee lajien asuinalueet. Gunung Tujuhin järvellä on mielenkiintoisia sammakkoeläin- ja hyönteispopulaatioita. Lisäksi Kerinci Seblatin kansallispuistosta on tehty havaintoja ns. Pendek-miestä, jota pidetään kryptozoologisena olentona.

Lähteet
-------

1. ↑  Tropical Rainforest Heritage of Sumatra (Physical Features) *Protected Areas and World Heritage*.  5/2004. UNEP-WCMC.  Arkistoitu 30.9.2007. Viitattu 11.9.2007. (englanniksi)
2. ↑  Tropical Rainforest Heritage of Sumatra (Vegetation) *Protected Areas and World Heritage*.  5/2004. UNEP-WCMC.  Arkistoitu 30.9.2007. Viitattu 11.9.2007. (englanniksi)
3. ↑  Kerinci Seblat National Park *Indonesian National Parks*.  Arkistoitu 1.4.2008. Viitattu 11.9.2007. (englanniksi)
4. ↑  Kerinci Seblat National Park WARSI.  Arkistoitu 30.9.2007. Viitattu 11.9.2007. (englanniksi)
5. 1 2  Tropical Rainforest Heritage of Sumatra (Fauna) *Protected Areas and World Heritage*.  5/2004. UNEP-WCMC.  Arkistoitu 30.9.2007. Viitattu 11.9.2007. (englanniksi)
6. 1 2  Kerinci Seblat *Tiger Territory*. Viitattu 11.9.2007. (englanniksi)
7. ↑  ICOMOS: Advisory Body Evaluation (PDF) (s. 6) *World Heritage Center*. UNESCO. Viitattu 11.9.2007. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Kerinci Seblatin kansallispuisto**.

Aiheesta muualla
----------------

* Sumatran sademetsät UNESCOn sivuilla (englanniksi) (ranskaksi)
* Kerinci Seblat National Park (englanniksi)